ওয়েব ডেস্ক:  মুখ্যমন্ত্রীর নির্দেশে সরানো হল মহম্মদ আলি পার্কের বিতর্কিত মূর্তি। আগামিকাল ওই পুজোর উদ্বোধন। তার আগে পুজো উদ্যোক্তাদের মূর্তিটি সরিয়ে ফেলতে বলেন মমতা বন্দ্যোপাধ্যায়। এরপরই সেটি সরিয়ে দেওয়া হয়।   শুক্রবার ঐতিহ্যবাহী মহম্মদ আলি পার্ক পার্কের প্রতিমার ওপর থেকে পর্দা উঠতেই বিতর্ক দানা বাঁধে। অসুররূপে দেখা যায় চিকিত্সককে।  প্রতিবাদে ফেটে পড়ে চিকিত্সকদের সংগঠন। বিপদ বুঝে ওই মূর্তি ভুয়ো চিকিত্সকের বলে বিতর্ক এড়ানোর চেষ্টা করে পুজো কমিটি। এমনকি মৃত্শিল্পীকে দায়ী করা হয়। তিনি নাকি গায়ে ভুয়ো চিকিত্সক লিখতে ভুলে গিয়েছেন।